open-index/open-wikipedia-markdown huggingface dataset:
Pradžnja

**Pradžnja** ehk **mõistmine** (sanskriti keeles *prajñā*; paali keeles *pañña*; tiibeti keeles *shes rab*; hiina keeles 般若 *banruo*, 智慧 *zhihui*; jaapani keeles *hannya*, *chi’e*) on India õpetustes, eriti budismis, nii meeleharjutus kui ka selle tulemusel tekkinud teadvuse kõrgeim seisund.

Mõistmine koos kõlbluse ja mõtlusega on üks budismi kolmest alusmõistest. Kaheksaosalises tees on mõistmine õige vaate ja õige kavatsuse ühisnimetajaks.

## Mahajaana

Mahajaanas on mõistmine tähtsaim kuue ületava toimingu seas; ületav mõistmine (*prajñāpāramitā*) annab ka teistele ületavatele toimingutele nende ületava väärtuse. 

Mõistmine viitab eelkõige tühjuse mõistmisele ehk arusaamisele, kuidas asjad tegelikult on.

Mahajaanas esineb mõistmine sageli koos kaastundega. Vadžrajaanas on mõistmine ja kaastunne ühtsed ning seda sümboliseerib mees- ja naispooluse ühendus.

## Vadžrajaana

Vadžrajaanas on pradžnja ehk mõistmine budade, bodhisattvate, idamite ja teiste mütoloogiliste kujude naiselik aspekt, mis esindab mõistmist ja mille ikonograafiliseks sümboliks on kelluke. 

Mõned pradžnjad, näiteks Tārā, Vadžravarahī ja Kurukullā, esinevad ka iseseisvalt, toimides bodhisattva või idamina. 

Raevukad pradžnjad on daakinid.
Meeleplekk

**Meeleplekk** (sanskriti keeles *kleśa* või *cittakleśa*, क्लेश; paali keeles kilesa või *cittakilesa*; tiibeti keeles *nyon mongs*, ཉོན་མོངས།; hiina keeles *fannao*, 煩惱; jaapani keeles *bonnō*) on budismis, džainismis ja teistes idamaistes õpetustes vaimse arengu, virgumise ja vabanemise peamine takistaja.

Viieks suuremaks meeleplekiks peetakse budismi paali kaanonis enamasti kolme meelemürki:

* Taṇhā ehk iha
* Dosa ehk viha või tigedus
* Moha ehk rumalus.

koos

* kadeduse ja
* uhkuse ehk ülbusega.

Abhidhammapiṭaka ja Visuddhimagga tekstides loetletakse kümme meeleplekki (*dasa kilesa-vatthūni*):

# iha,
# viha,
# rumalus,
# ülbus (*māna*),
# valed vaated (*micchāditthi*),
# kahtlustamine (*vicikicchā*),
# laiskus (*thīna*),
# rahutus (*uddhacca*),
# häbitus (*ahirika'),
# labasus  (*anottappa''.)

## Vaata ka

* Kolm meelemürki
* Viis takistust
* Isiksuse moodustajad

## Viited
Olemisratas

**Olemiseratas** (sanskriti keeles *bhavacakra*; paali keeles *bhavacakka*; tiibeti keeles *srid pa’i* *‘khor*; hiina keeles 有輪 *youlun*; jaapani keeles *u’rin*) on üks budismi keskseid sümboleid, mis kujutab kannatusterikast suletud ringina pöörlevat olemasolu sansaaras. Olemisratast nimetatakse ka sansaara mandalaks, mis illustreerib sõltuvusliku tekkimise (sanskriti keeles *pratītyasamutpāda*) õpetust.

Ratta sisemisel ringil kujutatakse üksteisel sabast kinni hoidvaid siga, madu ja kukke, kes sümboliseerivad vastavalt kolme põhilise meelemürgi – rumaluse, viha ja iha – sõltuvuslikku tekkimist.

Teisel ringil on kujutatud kuut olemasolu valdkonda: jumalaid, asuraid, inimesi, loomi, preetasid ja põrguolendeid. Sündimist esimeses kolmes peetakse heaks sünniks, sündimist viimases kolmes aga halvaks. Kõiki kuut valda iseloomustab kannatus ning teo ja teovilja seaduse toime. Vaid sündimine inimesena annab võimaluse vabaneda sansaarast ja jõuda nirvaanasse.

Olemasoluratas sisaldab mõnes variandis esimese ja teise ringi vahel veel üht ringi, mis on jaotatud kaheks: ühel poolel on kujutatud sansaaras kannatavaid inimesi, teisel poolel sellest vabanenud kõrgematesse seisunditesse jõudnud olendeid.

Mandala välimisel ringil kujutatakse piltidena sõltuvusliku tekkimise ahela kahtteist lüli:

# kepiga teed kobav pime naine (teadmatus);
# anumaid vormiv pottsepp (moodustajad);
# ahv (teadvus);
# merd ületav paat (nimi ja kuju);
# tühi maja kuue aknaga (kuus võimete valda);
# armuühe (kokkupuude);
# silma tabanud nool (tunne);
# janu kustutamine (janu);
# vilja järele haaramine (kippumine);
# rase naine (olemasolu);
# sünnitamine (sünd);
# kaeblev rauk (vanadus ja surm).

Kogu ratas on hirmsa koletise, aega sümboliseeriva Kāla hammaste ja küüniste vahel. 

Olemisrattast väljaspool ja sellest kõrgemal osutab Buddha seadmuserattale, mis sümboliseerib kannatuste lakkamise ja virgumiseni viivat kaheksaosalist teed.

## Vaata ka

* Sõltuvuslik tekkimine
* Kuus olemasolu valdkonda
* Ihade olu
* Kolmikilm
* Budistlik kosmoloogia

## Kirjandus

* "Paticcasamuppada: Practical Dependent Origination". The Dhamma Study & Practice Group, 2002
Võru Täiskasvanute Gümnaasium

**Võru Täiskasvanute Gümnaasium** oli gümnaasium Võru maakonnas Võrus aadressil Jüri tänav 42. Kooli ülesandeks oli kõikidele soovijatele üldkeskhariduse omandamise võimaldamise. Kooli moto oli "Kool kogu eluks". 28. märtsi 2019 seisuga õppis koolis 132 õpilast. Kool suleti 31. augustil 2020.

## Ajalugu
Võru Täiskasvanute Gümnaasiumi eelkäijaks võib tinglikult pidada 1855. aastal asutatud pühapäevakooli, mis töötas linna kulul eesmärgiga võimaldada haridust käsitööliste õpipoistele, kel argipäevad olid hõivatud. Pühapäevakool tegutses vähemalt 1872. aastani. 1918. aastal avati Võru Töörahva Keskkool, 1932. aastal alustas tööd Võru Rahvahariduse Seltsi õhtukeskkool. 1949. aastal avati **Võru Töölisnoorte Keskkool**. 1971. aastal sai kool nimeks **Võru Õhtukeskkool**, 1976. aastast **Võru Kaugõppekeskkool** 1. septembril 1987 nimetati kool taas ümber **Võru Õhtukeskkooliks**. 1. septembrist 1997 sai kooli nimeks **Võru Täiskasvanute Gümnaasium**. Samal sügisel kolis kool ka oma majja Jüri tänaval. 2009. aasta sügisest tegutses kool aadressil Jüri 42, kus asub esimene koolimajaks ehitatud hoone Võrus.

## Viited


## Välislingid
*Koduleht
Katri Kulmuni

**Katri Briitta Ilona Kulmuni** (sündinud 4. septembril 1987 Tornios) on Soome poliitik, ta on Keskerakonna liige. Ta oli 10. detsembrist 2019 kuni 9. juunini 2020 Soome rahandusminister Sanna Marini valitsuses.

Ta lõpetas aastal 2006 Tornios lütseumi ja aastal 2010 kandidaadina Lapi ülikooli sotsiaalteaduste alal; aastal 2018 sai ta sotsiaalteaduste magistriks.

Ta töötas detsembrist 2010 kuni juunini 2011 Soome väliskaubandus- ja arenguministri Paavo Väyryneni pressiatašeena. Aastatel 2015–2019 oli ta Soome-Venemaa sõprusühingu eesistuja.

Esmakordselt valiti ta Eduskunna liikmeks 2015. aasta Soome parlamendivalimistel Lapimaa valimisringkonnas, ta sai 9702 häält. 2019. aasta Soome parlamendivalimistel sai ta 8423 häält ja ta jätkas Eduskunnas.

6. juunist kuni 10. detsembrini 2019 oli ta Soome majandusminister.

Aastast 2024 on ta Euroopa Parlamendi liige.

## Isiklikku
Usu poolest on Katri Kulmuni luterlane. Tema abikaasa on Jyrki Peisa, nad abiellusid aastal 2023, neil on kolm last, kes on sündinud aastatel 2022, 2024 ja 2025.

## Välislingid
*Katri Kulmuni koduleht
*Katri Kulmuni Euroopa Parlamendi kodulehel
*Katri Kulmuni Eduskunna kodulehel
Alanta vald

**Alanta vald** (leedu keeles *Alantos seniūnija*) on 2. järgu haldusüksus (vald) Leedus Molėtai rajooni territooriumil.

Valla pindala on 154&nbsp;km². 2011. aasta seisuga elas seal 1732 inimest. Valla keskus on Alanta alev, kus aastal 2011 oli 348 elanikku. Vallamaja asub aadressil A.Kraujelio g. 3. Vallavanem on Aidonas Užubalis.

Lisaks küladele on vallas ka mõned huutorid

## Viited
Diatreet

**Diatreet** (ladina keeles *diatretum*, vanakreeka keelest διάτρητος *diatretos* 'läbi puuritud') on peekritaoline luksuslik Vana-Rooma klaasnõu, mille paksu seina välispinnale on umbes 8 mm pikkuste tihvtidega kinnitatud klaasist võrkkaunistus. Sageli on nõu peal ka tihvtidele kinnitatud kirjatähtedest tekstiriba.

Diatreedi valmistamise protsess oli keeruline ja aeganõudev. Tänapäeval on neid vaid 10–12 cm kõrgusi klaase maailma eri muuseumide kogudes säilinud kõigest vähesed eksemplarid ja võib arvata, et nad olid haruldused ka 3.–4. sajandil Rooma keisririigis. Ka Lykurgose karikas, mille kaunistus on figuraalne ja mis on dikroilisest klaasist, loetakse diatreetide hulka. Diatreedid pärinevad Rooma varase keisririigi ajast, kõik arvatavasti ainsast Reini jõe ääres asunud klaasivabrikust. Diatreedi valmistamise protsessi õnnestus selgitada alles 1950. aastatel.

Eesti kunstnikest on diatreetklaasiga tegelnud Kristiina Uslar.

## Viited

## Välislingid
* Diatretglas. Rheinisches Landesmuseum Trier
* R. Lierke. Antike Glastechnologie / Ancient Glass Technology. Cage Cups
Martin Viilep

**Martin Viilep** (sündinud 23. mail 1981 Tallinnas) on endine Eesti ujuja. 1999. aastal lõpetas ta Tallinna reaalkooli ja 2006. aastal keskkonnatehnika erialal Tallinna Tehnikaülikooli magistriõppes. 

Viilep hakkas harrastama ujumist 1987. aastal Vilma Eskola õpilasena. Aastatel  1988–1995 treenis ta Kalevi Tallinna ujumiskoolis ja 1995–2002 TOP-i Ujumisklubis Heidi ja Ain Kaasiku ning 2002–04 Keila Swimclubis Tõnu Meijeli juhendamisel.

1998. aastal tuli ta kahekordseks Põhjamaade juunioride meistriks seliliujumises. Ta on tulnud 26 korda 50 m basseinis (1998–2004) ja 27 korda 25 m basseinis (1997–2003) vaba-, selili-, rinnuli-, kompleks- ja teateujumises Eesti meistriks. Viilep on ületanud 7 korral Eesti rekordi, seal hulgas 2 korral teateujumises. Parimad tulemused: 25 m basseinis vabaltujumises 50 m 23,99 (2003), 100 m 51,82 (2003), 200 m 1.55,77 (2001), seliliujumises 50 m 25,57, 100 m 54,67, 200 m 1.59,28 (kõik 2002), rinnuliujumises 50 m 29,36 ja 100 m 1.03,04 (2001), kompleksujumises 100 m 56,57 (2002), 200 m 2.05,31 (2001), 400 m 4.30,09 (2002); 50 m basseinis vabaltujumises 50 m 24,48, 100 m 53,84, seliliujumises 50 m 26,76, 100 m 57,69 (kõik 2003), 200 m 2.05,19 (2001), rinnuliujumises 50 m 29,62 ja 100 m 1.04,61 (2001). Ta on kuulunud  aastatel 1996–2004 Eesti koondisse. Harjumaa parim meessportlane 2003. aastal.

Ta on Hele Viilepi ja Toivo Viilepi poeg ja Margit Viilepi vend.
Väike-punasilmliidrik

**Väike-punasilmliidrik** (*Erythromma viridulum*) on liidriklaste sugukonda kuuluv liik kiile.

Ta sarnaneb punasilm-liidrikuga, kuid on pisem ja sinisem ning lendab suhteliselt hilja.

Liik leiti Eestis esmakordselt 2019. aastal Tartumaalt ja Pärnumaalt.

## Viited
Abieluvararegister

**Abieluvararegister** (ingl *marital property register*) on riiklik register, kus on esitatud abieluvaralepingus ja abieluvararegistri seaduses nimetatud juhtudel abielupaari varalised õigused. Lisaks saab registrist teavet abikaasadevahelistest varasuhetest ja nendega kaasnevatest õigustest ja kohustustest ning sellele pääsevad ligi nii abikaasad kui ka kolmandad isikud, kui neil on selleks õigustatud huvi.

Juhul, kui registris pole teavet abikaasade kohta, siis eeldatakse, et abikaasade varalistele suhetele kohaldatakse varaühisuse varasuhet või ei ole isik abielus.

## Abieluvararegistri koosseis
Abieluvararegistrisse tehakse varasuhte kohta kanne vaid juhul, kui abikaasad on valinud varasuhte liigiks kas lahusvara või vara juurdekasvu tasaarvestuse või kui on sõlmitud abieluvaraleping. Varaühisuse kohta registrikaarti ei avata.

Abieluvararegistri koosseisu kuuluvad:

* registrikaardid, kuhu tehakse kandeid abieluvaralepingute sõlmimise kohta;
* registripäevik, kuhu märgitakse kandeavalduste vastuvõtmine;
* registritoimikud, kuhu köidetakse kannete alusdokumendid.

Abieluvararegistrit peab alates 1. märtsist 2018 Notarite Koda ning sellesse teevad kandeid notarid ja perekonnaseisuametnikud abieluvaralepingu alusel. Registrisse kantakse abiellumisel valitud varalahusus või vara juurdekasvu tasaarvestus varasuhte kohta.

## Abieluvararegistri andmetega tutvumine
Õigustatud huvi korral võib igaüks abieluvararegistri registrikaardile kantud andmetega tutvuda ning soovi korral väljastatakse nendest ka väljatrükk. Selleks tuleb end identifitseerida ID-kaardiga või mobiil-ID rakendust kasutades. Andmetega saab e-Abieluvararegistri veebilehel tasuta tutvuda. Registrikaardile kantud isikul on õigus saada teavet ka selle kohta, kes on tema abieluvararegistri registrikaardiga tutvunud.

Registrikaart suletakse, kui abielu lahutatakse või kui üks abikaasa sureb, kuid õigustatud huvi korral  on võimalik suletud kaardi andmetele ligi pääseda.

## Andmete väljastamise tasud
Abieluregistris oleva teabe ja dokumentidega saab tutvuda üksnes notaribüroos notari tasu seaduses kinnitatud tasu eest.

Seaduses on sätestatud kindla tasumääraga ja tehinguväärtusest sõltumatud notari tasud, mis on abieluvararegistril alates 1. märtsist 2018 järgmised:

* abieluregistris säilitatava dokumendiga tutvumise võimaldamise tasu on 3,20 eurot;
* registri dokumentidega tutvumise võimaldamise tasu 9,60 eurot; 
* abieluvararegistri andmete väljatrüki kinnitamise ja väljastamise tasu on 3,20 või 4,80 eurot (sõltuvalt sellest, kas väljatrükki soovitakse paberkandjal või digitaalselt). 

Lisaks maksab alates 1. märtsist 2018 notari tasu seaduse kohaselt abieluvararegistrisse kande tegemine 25 eurot ning kande muutmine või kustutamine 10 eurot. Summadele lisandub käibemaks 20%.

Soovi korral võib notar väljastada tõendi, et abikaasade varalisetele suhetele kohaldatakse varaühisuse varasuhet, kui abieluvararegistris puuduvad abikaasade kohta andmed. Selle väljastamiseks tuleb maksta kas 3,20 või 4,80 eurot olenevalt sellest, kas tõendit soovitakse paberkandjal või digitaalselt.

## Viited

## Välislingid

*E-Abieluregister. Abieluvararegistri andmebaas
Anthony Tether

**Anthony Tether** on Ameerika Ühendriikide teadlane. 

## Töökäik
Ta oli 2001–2009 DARPA juht. 2018. aastal sai temast Ukraina riigiettevõtte Ukroboronprom järelevalvenõukogu liige.

## Viited
Kuressaare massimõrv

**Kuressaare massimõrv (1941)** oli NKVD jt Nõukogude Liidu võimuesindajate poolt okupeeritud Eestis juulis-septembris 1941 Saaremaal Kuressaares toime pandud inimsusvastane kuritegu, kus mõrvati vähemalt 90 inimest.

## Läbiviimine
Süütute inimeste arreteerimise ja tapmise panid toime Nõukogude Liidu Läänemere sõjalaevastiku rannakaitse eriosakond ja sõjatribunal koostöös Eesti NSV Riikliku Julgeoleku Rahvakomissariaadi (NKVD) Saaremaa osakonna, miilitsaosakonna ja hävituspataljoniga.

## Avastamine
21. septembril 1941, vahetult pärast seda, kui viimased Nõukogude väeüksused olid Kuressaarest lahkunud, algas piiskopilinnuse hoovis arvatava kuritöö jälgede otsimine. 25. septembril avastati püssirohukeldri põranda alt mõnekümne sentimeetrise mullakihi alt 31 surnukehaga ühishaud. Inimkehad, käed okastraadiga selja taha seotud, olid visatud läbisegi üksteise peale, kihtide vahele oli puistatud lupja. Kokku kümnest ühis- ja üksikhauast välja kaevatud surnukehad tuvastati, tehti meditsiiniline ekspertiis ning maeti seejärel kas linna- või mõrvatute kodukalmistutele.

## Vaata ka
*Nõukogude võimu inimsusvastased kuriteod Eestis 1940–1941

## Viited
Sektor

**Sektor** (ladina keelest, *sector* tähendab "äralõikaja") on mõiste geomeetrias (täpsemalt Eukleidilises geomeetrias), mis tähistab tervikust radiaalselt eraldatud osa. Ringi sektor on kahe raadiuse vaheline osa ringist. Kera sektor on osa kerast, mis kuulub niisugusesse pöördkoonusesse, mille tipp paikneb kera keskpunktis. Kõige üldisemalt võib sektorit defineerida ka kui tasandil joonega piiratud kujundi osa, mille eraldavad kaks selle kujundi sisepunktist (sektori tipust) lähtuvat kiirt. 
           
## Ringi sektor

Ringi sektor on kahe raadiuse vahele jääv osa ringist. Kui nurk raadiuste vahel (kesknurk) on sirgnurk (180 kraadi), siis moodustuvad 2 võrdset sektorit, poolringi.

Kui teada sektori nurka radiaanides, siis saab leida sektori pindala valemist:
S = \pi r^2\, \frac{\theta}{2 \pi} = \frac{r^2 \theta}{2}

S on ringi sektori pindala, {\theta} on raadiuste vaheline nurk radiaanides. 

Kuna pöördkoonuse külgpinna laotus on samuti ringi sektor, siis avaldub sektori pindala ka teisel moel. Sel juhul on tarvis teada sektori kaare L (see on ühtlasi koonuse põhja ümbermõõt) pikkuse ringjoone raadiust. Olgu selle tähistus R. Külgpinna pindala avaldub valemiga:

:~S = \pi R r, \,

kus *R* on põhja raadius ja *r* on koonuse moodustaja (tipu kaugus koonuse põhjaks oleva ringjoone punktist).

Kuna sektoritega saab ilmekalt ja piltlikult esitada osa ja terviku (ring) suhteid, siis kasutatakse sektoriteks jaotatud ringi tihti erinevate statistiliste andmete protsentuaalseks esitluseks. Sellist andmete esitlust nimetatakse sektordiagrammiks või ringdiagrammiks.

## Kera sektor

Kera sektor on tipuga kera keskpunktis paiknevasse koonusesse kuuluv osa kerast. Kera sektorit mõõdetakse steradiaanides.
Kera sektori ruumala:
:V=\frac{2\pi r^2h}{3}\,.

## Viited
Merikotka

**Merikotka** on Kuressaare linnajagu, mis on Tuulte Roosi taha rajatud golfiväljakuga (valmis 2008) üheaegselt rajatud uus elamurajoon, mille linnapoolsemas otsas on uued korterelamud ja tagapool eramud. Suur osa kinnistuid on veel hoonestamata. 

## Viited
Tuskaroora keel

**Tuskaroora keel** on irokeesi keelkonda kuuluv põhjairokeesi rühma keel, mida kõnelesid varem tuskaroorad. 

Tuskaroora keel on väljasurnud keel. 2008. aasta seisuga kõneles seda 2–3 inimest, kõik üle 80 aasta vanad. Viimane neist suri 2. detsembril 2020.
Tänapäeval räägivad üle 17 000 tuskaroora hõimu liikme Ameerika Ühendriikide Põhja-Carolina ja New Yorgi osariigis ning Kanadas Ontario provintsis inglise keelt.

## Viited

## Välislingid
*https://glottolog.org/resource/languoid/id/tusc1257
Oliver Laas

**Oliver Laas** (sündinud 6. oktoobril 1985) on eesti filosoof.

Ta töötab õppejõuna Eesti Kunstiakadeemias ja Tallinna Ülikoolis, neis kõrgkoolides on ta varem ise ka õppinud.

Ta tegevusalad on metafüüsika, informatsioonifilosoofia, loogika, semiootika, tehnoloogiafilosoofia ja mängu-uuringud.

## Viited

## Välislingid
*Oliver Laas. Digitaalsete mängude ideoloogilised elemendid. Magistritöö, juhendaja Raivo Kelomees, kaasjuhendaja Marek Tamm. Tallinna Ülikool 2011.
Ujumise Eesti rekordid

*Siin on loetletud [[ujumine|ujumise]] Eesti rekordeid.*

## 50 m bassein
### Mehed

### Naised

### Segateatevõistlus

## 25 m bassein
### Mehed

### Naised

### Segateatevõistlus

## Välislingid
*Eesti rekordid swimrankings.net
Scott Altman

**Scott Douglas Altman** (sündinud 15. augustil 1959) on Ameerika Ühendriikide endine mereväelane, katselendur ja NASA astronaut. 

Altman liitus mereväega 1981. aastal ning sai mereväelenduriks 1983. aastal. 1987. aastal asus ta õppima Ameerika Ühendriikide Mereväe Katselendurite Kooli, mille lõpetas 1990. aastal. Altman osales operatsiooni Southern Watch raames Iraagi lõunaosa lennukeelutsooni jõustamises. Mereväes teenimise ajal mängis ta filmis "Tippkutt", sooritades mitu filmis nähtavat õhumanöövrit. 1994. aastal valiti ta NASA astronaudiks.

Altman lõpetas astronauditreeningu 1995. aastal ning 1998. aastal oli ta piloot missioonil STS-90. 2000. aastal osales ta missioonil STS-106 ning 2002. aastal oli ta missiooni STS-109 komandör. STS-109 oli Hubble'i kosmoseteleskoobi neljas hooldusmissioon ning see oli ühtlasi kosmosesüstik Columbia viimane edukas missioon. 2009. aastal oli ta Hubble'i viimase hooldusmissiooni, STS-125 komandör.

Altman lahkus NASAst 2010. aastal. Seisuga august 2025 oli Altman ASRC Federali juhatuseliige.

## Viited
Kuressaare vanalinn

**Kuressaare vanalinn** on Kuressaare kesklinnas haruldane vaatamisväärsus, mida on pidevalt restaureeritud.

Tänase vanalinna tänavavõrk ja kolmnurksed väljakud olid enam-vähem juba 17. sajandi teiseks pooleks välja kujunenud.

Kuressaare vanalinn on muinsuskaitseala, mistõttu iga ehitus- ja kaevetöö vanalinnas eeldab kooskõlastust Muinsuskaitseametiga.

## Viited
STS-51-C

**STS-51-C** oli NASA Space Shuttle'i programmi 15. missioon ning kosmosesüstiku Discovery kolmas missioon.

Missioon startis 24. jaanuaril ning maandus 27. jaanuaril 1985. STS-51-C oli esimene süstikumissioon, mis toimus USA Kaitseministeeriumi tellimusel ning seetõttu on paljud missiooni üksikasjad salastatud, kuid arvatavalt viis missioon orbiidile signaalluure satelliidi. Missioonil osalenud Gary Payton ütles 2009. aastal, et missiooni laadung on endiselt orbiidil ning töötab.

Missiooni järel avastasid insenerid, et mõlema tahkekütuskiirendi O-rõngad olid tõsiselt kahjustatud. Analoogsed kahjustused põhjustasid aasta hiljem Challengeri katastroofi. Katastroofi uurimise ajal aitasid STS-51-C järel tuvastatud kiirendite kahjustused tõestada, et katastroofis oli oluline roll külmal ilmal, kuna STS-51-C ajal oli õhutemperatuur madal.

## Meeskond

## Viited
Eduardas Rozentalis

**Eduardas Rozentalis** (sündinud 27. mail 1963 Vilniuses) on Leedu maletaja ja maletreener, rahvusvaheline suurmeister (1991). 

Rozentalis sai suurmeistriks 28-aastaselt 1991. aastal. Neli aastat varem oli ta FIDE-lt saanud rahvusvahelise meistri nimetuse. Ta on kolmekordne Leedu malemeister (1981, 1983, 2002).

Detsembris 1993 mängis ta PCA maailmameistrivõistluste valikturniiril Groningenis (54 osavõtjat), kus sai 41. koha. 
Kahel korral pääses ta mängima FIDE maailmameistrivõistluste turniirile: detsembris 1997 turniiril Groningenis (100 osavõtjat, nokautsüsteem) sai ta turniiritabelis 27. asetuse, kuid  kaotas teises ringis Sergei Tivjakovile ja langes võistlusest välja. 1999. aastal turniiril Las Vegases kaotas ta avaringis Levon Aronjanile (kui oleks võitnud, siis kohtunuks teises ringis Jan Timmaniga).

Rozentalis tuli 1995. aastal Kanada lahtistel meistrivõistlustel Torontos viie hulka, kes jagasid esikohta. Aastavahetusel 1996/1997 jagas ta koos Mark Hebdeni ja John Nunniga esikohta Hastingsi rahvusvahelisel turniiril. 1999. aastal USA lahtistel meistrivõistlustel Renos tuli Rozentalis kuue hulka, kes jagasid esikohta.

Ta on mänginud Leedu võistkonna koosseisus 9 maleolümpial (1992–1998, 2002–2010).

2015. aastal  võitis Rozentalis veteranide maailmameistrivõistlustel Acqui Termes 50+ vanuseastmes hõbemedali.

Rozentalis tegutseb maletreenerina. Ta sai FIDE-lt 2014. aastal FIDE treeneri nimetuse.

## Välislingid
*
*Eduardas Rozentalis FIDE andmebaasis
Mark Hebden

**Mark Lesland Hebden** (sündinud 15. veebruaril 1958 Leicesteris) on inglise maletaja, rahvusvaheline suurmeister (1992). 

Hebden sai 1982. aastal FIDE-lt rahvusvahelise meistri nimetuse. Suurmeistriks sai ta 34-aastaselt 1992. aastal. 

Ta on jaganud viiel korral esikohta Cappelle-la-Grande'i rahvusvahelisel turniiril (1989, 1990, 1994, 1995, 1997) ja kolmel korral (aastavahetusel) Hastingsi rahvusvahelisel turniiril (1996/1997, 2009/2010, 2013/2014).

2005. aastal mängis Hebden Euroopa Liidu lahtistel meistrivõistlustel Corkis, kus  jagas 3.–5. kohta. 

Ta on mänginud Inglismaa võistkonna koosseisus kahel maleolümpial (1998, 2004).

## Välislingid
*
*Mark Hebden FIDE andmebaasis
Zhao Jun

**Zhao Jun** (hiina keeles 趙駿, *[[pinyin]]*is *Zhào Jùn*; sündinud 12. detsembril 1986 Jinan Shis) on hiina maletaja, rahvusvaheline suurmeister (2005). 

Zhao võitis 2004. aastal Cochins juunioride maailmameistrivõistlustel pronksmedali. Suurmeistriks sai ta 19-aastaselt 2005. aastal. 

Ta on mänginud kolmel maailma karikaturniiril (2005, 2007, 2015). Teise ringi jõudis 2007. aastal Hantõ-Mansiiskis, kus ta pärast avaringis saadud võitu Pentala Harikrishna üle kaotas teises ringis Liviu-Dieter Nisipeanule. 

Jaanuaris 2015 võitis Zhao Hastingsi rahvusvahelise turniiri (sai 8 punkti 9 partiist).

Ta võitis 2006. aastal maleolümpial Torinos Hiina võistkonna koosseisus hõbemedali.

## Välislingid
*
*Zhao Jun FIDE andmebaasis
Ilia Smirin

**Ilia Smirin** (heebrea keeles איליה סמירין‎; valgevene keeles Ілья Юльевіч Смірын *Iĺia Juĺjevič Smiryn*; vene keeles Илья Смирин *Ilja Smirin*; sündinud 21. jaanuaril 1968 Viciebskis) on Iisraeli maletaja, rahvusvaheline suurmeister (1990). 

Smirin tuli 1987. aastal Valgevene NSV malemeistriks. Suurmeistriks sai ta 22-aastaselt 1990. aastal. Aasta varem oli ta FIDE-lt saanud rahvusvahelise meistri nimetuse. 

1991. aastal repatrieerus ta Iisraeli. Smirin on kolmekordne Iisraeli malemeister (1992, 2002, 2012). 2014. aastal Jerevanis peetud Euroopa meistrivõistlustel sai ta 14. koha.

Smirin sai juulis 1993. aastal Bielis FIDE maailmameistrivõistluste tsoonidevahelisel turniiril 52. koha 74 osavõtja seas ja detsembris 1993 Groningenis PCA maailmameistrivõistluste valikturniiril (54 osavõtjat) 31. koha.

FIDE MM-il 2000. aastal New Delhis (100 osavõtjat, nokautsüsteem) kaotas ta teises ringis Aleksandr Grištšukile. 2002. aastal FIDE MM-il Moskvas sai ta turniiritabelis 11. asetuse. Jõudis kolmandasse ringi, kus kaotas Jaan Ehlvestile.

2002. aastal võitis ta Bieli suurmeistrite turniiri.

Smirin on mänginud maailma karikavõistlustel: 2005. aastal Hantõ-Mansiiskis kaotas ta kolmandas ringis Gata Kamskyle, 2009. aastal Hantõ-Mansiiskis võitis avaringis Jaan Ehlvestit, kuid kaotas teises ringis Vladimir Malahhovile. 2015. aastal Bakuus kaotas ta teises ringis Teymur Rəcəbovile.

Ta on mänginud Iisraeli võistkonna koosseisus 8 maleolümpial (1992–2006).

## Välislingid
*
*Ilia Smirin FIDE andmebaasis
Parvlaev Estonia katastroofis hukkunute mälestusmärk

**Parvlaev Estonia katastroofis hukkunute mälestusmärk** on pühendatud neile võrulastele, kes hukkusid 1994. aasta 28. septembri ööl parvlaev Estonia katastroofis. Mälestusmärgil on kujutatud käed, mis on palveks kokku pandud ja palvetavad, et sellist õnnetust uuesti ei juhtuks. Mälestusmärgi teisel küljel on nende hukkunute nimekiri, kes olid pärit Võrust. Mälestusmärgi autor on skulptor Mati Karmin ja see püstitati 1996. aastal.

## Vaata ka
*Katkenud liin
## Viited
Molėtai rajoon

**Molėtai rajoon** (leedu *Molėtų rajono savivaldybė*) on 1. järgu haldusüksus (rajoon) Leedus  endise Utena maakonna aladel.

Rajooni pindala on 1368 km². 2017. aasta seisuga elas seal 18 444 inimest.

Rajoon moodustati 1950. aastal, tänapäevastes piiridest on aastast 1965. Rajoon koosneb järgmistest valdadest: Alanta, Balninkai, Čiulėnai, Dubingiai, Giedraičiai, Inturkė, Joniškise, Luokesa, Mindūnai, Suginčiai ja Videniškiai vald. Eraldi üksuse moodustab veel Molėtai linn, mis ühegi valla koosseisu ei kuulu.

Halduskeskus on Molėtai linn. Teised tähtsamad asulad on Alanta, Balninkai, Dubingiai, Giedraičiai ja Joniškise alevid. 2011. aasta seisuga olid elanikest 90% leedulased, 2,52% venelased, 6,34% poolakad, 0,22% valgevenelased, 0,11% ukrainlased, 0,068% sakslased ja 0,77% oli teistest rahvustest.

Rajooni suurimad jõed on Virinta ja Siesartis. Rajoonis on 231 järve, neist suuremad on  Siesartise järv, Aisetas, Alaušai, Stirniai, Galuonai, Arinas, Asveja, Bebrusai, Dūriai, Galuonis, Išnarai, Baltieji Lakajai, Juodieji Lakajai, Pravalas, Virintai ja Kertuojai. Rajoon jääb Aukštaičia kõrgustikule. Kõrgeim koht asub Kojeliškiai küla juures (228 m).

Rajooni territooriumile jäävad osaliselt Asveja regionaalpark ja Labanorase regionaalpark.

Dvikamienė_pušis,_kamienas.JPG|Kahe tüvega mänd
8. Valiulio akmuo 2012 lapkritis.jpg|Valiulise rahn
Virintos_ąžuolas.JPG|Virinta tamm
Kertuojos_piliakalnis.JPG|Kertuoja linnamägi
Kreiviškių_akmuo.JPG|Kreiviškiai kivi
Šaukšteliškių_ąžuolas.JPG|Šaukšteliškiai tamm
Molėtai, Lithuania - panoramio (278).jpg|Siesartis
Lakajos_akmuo.jpg|Lakajai rahn
Alkūnų_ąžuolas.JPG|Alkūnai tamm
Mindučių_akmuo_2.JPG|Mindučiai rahn
Žalvariai,_Lithuania_-_panoramio_(2).jpg|Žalvariai


## Viited

## Välislingid

* Rajooni koduleht (*leedu keeles*)
Ņikita Meškovs

**Ņikita Meškovs** (sündinud 30. juunil 1994 Riias) on Läti maletaja, rahvusvaheline suurmeister (2017). 

Meškovs tuli 2008. aastal Mureckis Euroopa Liidu noortemeistriks U14-vanuseastmes. Suurmeistriks sai ta 23-aastaselt 2017. aastal. Kolm aastat varem oli ta FIDE-lt saanud rahvusvahelise meistri nimetuse. Meškovs on 2018. aasta Läti malemeister.

Ta on mänginud Viljandis peetaval Ilmar Raua mälestusturniiril: 2015. aasta turniiril jagas 2.–5. kohta ja 2016. aasta turniiril jagas 1.–4. kohta.

Juunis 2018 võitis Meškovs Palangas FIDE Balti tsooniturniiri.

Meškovs on esinenud Läti võistkonna koosseisus kahel maleolümpial (2016, 2018). 2016. aastal mängis ta neljandal, 2018. aastal kolmandal laual. 

## Välislingid
*Ņikita Meškovs FIDE andmebaasis
Mihheil Mtšedlišvili

** Mihheil Mtšedlišvili** (gruusia keeles მიხეილ მჭედლიშვილი; sündinud 4. juunil 1979) on gruusia maletaja, rahvusvaheline suurmeister (2002). 

Mtšedlišvili tuli 1997. aastal Tallinnas Euroopa noortemeistriks U18-vanuseastmes. Suurmeistriks sai ta 23-aastaselt 2002. aastal. Kolm aastat varem oli ta saanud FIDE-lt rahvusvahelise meistri nimetuse. 

Ta on kolmekordne Gruusia malemeister (2001, 2002, 2018).

Mtšedlišvili mängis 2017. aastal Thbilisis maailma karikavõistlustel, kus kaotas avaringis Ernesto Inakrijevile.

Ta on mänginud Gruusia võistkonna koosseisus seitsmel maleolümpial (2002, 2008–2018). 2003. aastal Plovdivis võitis ta kuldmedali Euroopa võistkondlikel meistrivõistlustel.

## Välislingid
*
*Mihheil Mtšedlišvili FIDE andmebaasis
Balninkai vald

**Balninkai vald** (leedu keeles *Balninkų seniūnija*) on 2. järgu haldusüksus (vald) Leedus Molėtai rajooni territooriumil.

Valla pindala on 106&nbsp;km². 2011. aasta seisuga elas seal 944 inimest. Valla keskus on Balninkai alev, kus aastal 2011 oli 319 elanikku. Vallamaja asub aadressil Alaušų g. 21. Vallavanem on Virginija Pusvaškienė.

Lisaks küladele on vallas ka mõned huutorid

## Viited
Sandro Mareco

**Sandro Fabio Mareco** (sündinud 13. mail 1987 Haedos) on Argentina maletaja, rahvusvaheline suurmeister (2010). 

Mareco tuli 2007. aastal Lõuna-Ameerika juunioride meistriks. Suurmeistriks sai ta 23-aastaselt 2010. aastal. Kaks aastat varem oli ta FIDE-lt saanud rahvusvahelise meistri nimetuse. 

Ta on 2015. aasta Argentina malemeister. Samal aastal võitis ta esikoha ka Ameerika maailmajao meistrivõistlustel. 

Mareco on mänginud kolmel maailma karikaturniiril (2011, 2013, 2015). 2011. aastal kaotas ta avaringis Ferenc Berkesele ja 2013. aastal avaringis David Navarale. 2015. aastal jõudis ta teise ringi, kus kaotas Anton Kovalyovile.

Ta on mänginud Argentina võistkonna koosseisus neljal maleolümpial (2012–2018; 2018 aastal esimesel laual).

## Välislingid
* Sandro Mareco FIDE andmebaasis
David Navara

**David Navara** (sündinud 27. märtsil 1985 Prahas) on tšehhi maletaja, rahvusvaheline suurmeister (2002). 

Navara sai suurmeistriks 17-aastaselt 2002. aastal. Kolm aastat varem sai ta FIDE-lt rahvusvahelise meistri nimetuse. Ta on 9-kordne Tšehhi malemeister (2004, 2005, 2010, 2012–2015, 2017, 2019). 

Ta on mänginud korduvalt Euroopa meistrivõistlustel – parimad tulemused: 2004. aastal Antalyas kuues koht, 2014. aastal Jerevanis seitsmes koht ja 2015. aastal Jeruusalemmas võitis ta hõbemedali.

Navara pääses mängima kõigile maailma karikaturniiridele ajavahemikus 2005–2019. 2005. aastal kaotas ta avaringis, 2007. aastal kaotas teises ringis, 2009. aastal kaotas kolmandas ringis Sergei Karjakinile. 2011. aastal Hantõ-Mansiiskis võitis ta teises ringis Alexander Onischukki, kolmandas ringis Oleksandr Moisejenkot ja kaheksandikfinaalis Yaroslav Zherebukhhi. Veerandfinaalis kaotas ta Aleksandr Grištšukile. 2013. aastal kaotas ta teises ringis Jon Ludvig Hammerile, 2015. aastal kaotas teises ringis Qədir Hüseynovile ja 2017. aastal kaotas kolmandas ringis Grištšukile. 2019. aastal ta avaringist edasi ei pääsenud.

Navara lõpetas 2010. aastal Karli Ülikooli Prahas filosoofiateaduskonna.

## Välislingid
*
*David Navara FIDE andmebaasis
Margus Jaanson

**Margus Jaanson** (sündinud 19. mail 1968 Raplas). Ta oli Juuru vallavanem.

Ta lõpetas aastal 2009 Tallinna Tehnikaülikooli ärikorralduse erialal.

## Viited
Seenioride maailmameistrivõistlused males

**Seenioride maailmameistrivõistlused males** (inglise keeles *World Senior Chess Championship*) on üle 50-aastaste maletajate maailmameistrivõistlused males. Nende võitjast saab seenioride maailmameister. 

Neid peetakse Rahvusvahelise Maleföderatsiooni (FIDE) egiidi all alates 1991. aastast. Kuni 2014. aastani oli kaks kategooriat: lahtine (60 või vanemad) ja naised (50 või vanemad). Alates 2014. aastast selgitatakse maailmameistreid jätkuvalt kahes kategoorias, kuid juba kahes vanuseastmes: üle 50-aastased ja üle 65-aastased. Seega selgub igal aastal neli uut seenioride maailmameistrit. Lahtise kategooria võiduga kaasneb lisaks seenioride MM-tiitlile rahvusvahelise suurmeistri ja naiste kategooria võiduga naiste suurmeistri nimetus (kui võitjal see seni puudus).

Mängitakse Šveitsi süsteemis. 

## Seenioride maailmameistreid (lahtises kategoorias)
Lahtises kategoorias on seenioride maailmameistriks tulnud näiteks Vassili Smõslov (1991), Jefim Geller (1992), Mark Taimanov (1993, 1994), Aleksei Suetin (1996), Jānis Klovāns (1997, 1999, 2001), Vladimirs Bagirovs (1998), Juzefs Petkēvičs (2002), Viktor Korchnoi (2006), Algimantas Butnorius (2007), Julio Granda (2017) ja Rafajel Vahanjan (2019).

## Seenioride maailmameistreid (naiste kategoorias)
Naismaletajaist on seenioride maailmameistriks tulnud näiteks Tatiana Zatulovskaya (1993, 1997), Nona Gaphrindašvili (1995, 2014, 2015, 2016, 2018), Valentina Kozlovskaja (1996), Jelena Fatalibekova (2000, 2001, 2004), Marta Litõnska (2002), Hanna Ereńska-Barlo (2007), Tamāra Vilerte (2008) ja Elvira Berend (2017, 2018). 

## Eesti maletajad seenioride MM-il
Merike Rõtova on seenioride MM-ilt võitnud kaks hõbemedalit: 1993. ja 1994. aastal.
Tatjana Fomina on võinud viis pronksmedalit (2005, 2006, 2008–2010)

## Ajalugu

## Vaata ka
*Euroopa seenioride meistrivõistlused males

## Välislingid
*Viktor Korchnoi wins World Senior Championship. en.chessbase.com, 23. september 2006
Euroopa seenioride meistrivõistlused males

**Euroopa seenioride meistrivõistlused males** (inglise keeles *European Senior Chess Championship*) on üle 50-aastaste maletajate Euroopa meistrivõistlused males. Nende võitjast saab seenioride Euroopa meister.

Euroopa seenioride EM-e peetakse Euroopa Maleliidu (ECU) egiidi all alates 2001. aastast. Kuni 2014. aastani oli kaks kategooriat: lahtine (60 või vanemad) ja naised (50 või vanemad). Alates 2014. aastast selgitatakse seenioride Euroopa meistreid jätkuvalt kahes kategoorias, kuid juba kahes vanuseastmes: üle 50- ja üle 65-aastaste seas. Seega selgitatakse igal aastal neli uut Euroopa seenioride meistrit. 

Mängitakse Šveitsi süsteemis. 

## Euroopa seenioride meistrivõistluste medalisaajaid
Lahtises kategoorias on seenioride Euroopa meistriks tulnud näiteks Borislav Ivkov (2006). EM-i medali on saanud teiste seas ka Mark Taimanov, Jānis Klovāns, Algimantas Butnorius ja Viktar Kuprejčyk. 

Naismaletajaist on Euroopa seenioride meistriks tulnud teiste seas Hanna Ereńska-Barlo (2002, 2005), Jelena Fatalibekova (2007, 2008, 2019), Nona Gaphrindašvili (2011, 2015–2018), Tatjana Fomina (2012, 2014) ja Valentina Kozlovskaja (2014). 

EM-i medali on saanud teiste seas ka Kira Zvorõkina ja Tamāra Vilerte.

## Eesti maletajad seenioride EM-il
Tatjana Fomina on seenioride EM-ilt võitnud kaks kuldmedalit (2012, 2014), hõbemedali (2007) ja pronksmedali (2006).

## Vaata ka
*Seenioride maailmameistrivõistlused males
Don Pramudwinai

**Don Pramudwinai** (tai ดอน ปรมัตถ์วินัย; sündinud 25. jaanuaril 1950 Bangkokis) on Tai diplomaat ja poliitik.

Don Pramudwinai omandas California Ülikoolis Los Angeleses bakalaureusekraadi politoloogia alal ja magistrikraadi rahvusvaheliste suhete alal. Lisaks sai ta magistrikraadi rahvusvaheliste suhete alal Tuftsi Ülikoolis. 

Alates 1974. aastast töötas ta Tai Välisministeeriumis. 1981–1985 töötas ta Tai saatkonnas Saksamaa Liitvabariigis. 1985–1988 oli ta Tai Välisministeeriumi Kagu-Aasia osakonna juhataja. 1988–1992 töötas ta Tai saatkonnas Londonis. 1992–1994 oli ta Tai Välisministeeriumi Ida-Aasia osakonna juhataja. 1994–1998 oli ta Tai saadik Šveitsis, Vatikanis ja Liechtensteinis. 1999–2000 oli ta Tai Välisministeeriumi infoosakonna juhataja ja avalike suhete juht. 2000–2004 oli ta Tai saadik Hiina Rahvavabariigis (samaaegselt ka Põhja-Koreas ja Mongoolias). 2004–2007 oli ta Tai saadik Euroopa Liidus, Belgias ja Luksemburgis. 2007–2009 oli ta Tai alaline esindaja Ühinenud Rahvaste Organisatsiooni juures. 2009–2010 oli ta Tai saadik Ameerika Ühendriikides. 2014. aasta augustist kuni 2015. aasta augustini oli ta Tai välisministri asetäitja.

Alates 20. augustist 2015 kuni 1. septembrini 2023 oli ta Tai välisminister.

Alates 2020. aasta augustist kuni 1. septembrini 2023 oli ta ka Tai asepeaminister.

## Viited
STS-51-A

**STS-51-A** oli NASA Space Shuttle'i programmi 14. missioon ja kosmosesüstik Discovery teine missioon.

Missioon startis 8. novembril 1984 Kennedy Kosmosekeskusest ning naasis Maale 16. novembril 1984. See oli esimene missioon, mille raames paigutati orbiidile kaks satelliiti ning toodi Maale tagasi kaks sidesatelliiti, mis polnud jõudnud õigele orbiidile.

## Meeskond

## Viited
Subrahmanyam Jaishankar

**Subrahmanyam Jaishankar** (hindi सुब्रह्मण्यम जयशंकर; sündinud 9. jaanuaril 1955 New Delhis) on India diplomaat ja poliitik.

Subrahmanyam Jaishankar omandas bakalaureusekraadi Delhi Ülikoolis ja magistrikraadi politoloogia alal ning doktorikraadi rahvusvaheliste suhete alal Jawaharlal Nehru Ülikoolis. Seejärel töötas ta diplomaatilisel tööl mitmestes riikides, välisministeeriumis ja presidendi sekretariaadis. 2000–2004 oli ta saadik Tšehhi vabariigis ja 2007–2009 eriesindaja Singapuris. Aastatel 2009–2013 oli ta saadik Hiina Rahvavabariigis ja 2013–2015 Ameerika Ühendriikides. 2015–2018 töötas ta India välissekretärina.

Alates 31. maist 2019 on Subrahmanyam Jaishankar India välisminister.

## Viited
Chance Vought LTV XC-142A

**Chance Vought LTV XC-142A** on ülatiivalise konstruktsiooniga neljamootoriline kallutatavate tiivikutega püstistardi ja -maandumisega Ameerika Ühendriikide katselennuk.

Lennuki klassikaline esmalend toimus 29.09.1964, vertikaalasendist horisontaali ja tagasi liikumisega esmalend 11.01.1965. Lennuki mootoritega kandepindade nurka sai püststardi ja -maandumise ajal vertikaalasendisse viies 90 kraadi võrra muuta. Lennumasinat katsetati 1966. aastal lennukikandjal USS Bennington.

## Tehnilised andmed
* Tiivaulatus: 20,50 m
* Pikkus: 17,70 m
* Jõuallikas: neli 2297 kW mootorit General Electric T64
* Maksimaalne stardimass: 18800 kg
* Maksimaalne lennukiirus: 644 km/h
* Lennukaugus: 1320 km
* Lennulagi: 7600 m
III liiga 2018

**III liiga 2018** oli Eesti jalgpalli tugevuselt viienda liiga, III liiga 2018. aasta hooaeg, mis jagunes nelja tsooni – **ida**, **põhi**, **lõuna** ja **lääs**.

## III liiga ida
### Liigatabel

|-
|colspan="11"|**Allikas:** Eesti Jalgpalli Liit
|}

### III liiga ida üleminekumängud
### Mängutulemused
### Parimad väravakütid

## III liiga põhi
### Liigatabel

|-
|colspan="11"|**Allikas:** Eesti Jalgpalli Liit
|}

### III liiga põhi üleminekumängud
### Mängutulemused
### Parimad väravakütid

## III liiga lõuna
### Liigatabel

|-
|colspan="11"|**Allikas:** Eesti Jalgpalli Liit
|}

### III liiga lõuna üleminekumängud
### Mängutulemused
### Parimad väravakütid

## III liiga lääs
### Liigatabel

|-
|colspan="11"|**Allikas:** Eesti Jalgpalli Liit
|}

### III liiga lääs üleminekumängud
### Mängutulemused
### Parimad väravakütid

## Vaata ka
*Meistriliiga 2018
*Esiliiga 2018
*Esiliiga B 2018
*II liiga 2018
*IV liiga 2018

## Viited
STS-41-C

**STS-41-C** oli NASA Space Shuttle'i programmi 11. missioon ja kosmosesüstik Challengeri viies missioon.

Missioon startis 6. aprillil 1984 ning naasis Maale 13. aprillil. Missiooni ajal parandasid astronaudid ära vigase Solar Max Missioni ning paigutasid orbiidile Long Duration Exposure Facility (LDEF). Esialgsete plaanide kohaselt pidi LDEF ära toodama järgmisel aastal, kuid mitmete viivituste tõttu toodi see Maale alles 1990. aastal.

Enne missioonide tähistussüsteemi muutmist, oli missiooni tähistuseks STS-13.

## Meeskond

## Viited
Damdin Tsogtbaatar

**Damdin Tsogtbaatar** (mongoli Дамдин Цогтбаатар; sündinud 14. jaanuaril 1970 Ulaanbaataris) on Mongoolia poliitik.

1994. aastal lõpetas ta Venemaa Välisministeeriumi Moskva Riikliku Rahvusvaheliste Suhete Instituudi poliitikateaduste alal *cum laude*. 1998. aastal omandas ta Australian National Universitys magistrikraadi rahvusvaheliste suhete alal. 1994–1998 töötas ta Mongoolia Välisministeeriumi Aasia ja Aafrika osakonnas atašeena. 1998–2000 oli ta Mongoolia Välisministeeriumi välissuhete ja koostööosakonna atašee. 2000–2002 oli ta Mongoolia Välisministeeriumi mitmepoolse koostöö osakonna juhataja. 2002–2008 oli ta Mongoolia presidendi välisnõunik. 2008–2011 töötas ta Mongoolia Välisministeeriumi riigisekretärina. 2011–2012 oli ta Mongoolia peaministri nõunik. Aastatel 2012–2014 tegutses ta erasektoris. 2014–2015 oli ta Mongoolia ehituse ja linnaarengu minister. 2015–2016 töötas ta nõunikuna eraettevõtetes. Alates 2016. aastast on ta Suure Rahvahuraali liige.

Alates 4. oktoobrist 2017 kuni 7. juulini 2020 oli Damdin Tsogtbaatar Mongoolia välisminister.

## Viited
Arnu Nõmm

**Arnu Nõmm** (kuni 1936 **Arnold Nõmm**) (29. aprill 1903 Pärnu – 16. jaanuar 1942 Ussollagi vangilaager, Permi oblast) oli Eesti sõjaväelane (kapten).

## Kirjandus
*Arnu Nõmm. Vaatluspallid, nende lahinguväärtus ja kasutamine. Sõdur, 7. märts 1936, nr. 9–10, lk. 203–210.

## Välislingid
*Ohvitseride andmebaas
Finantsõigus

**Finantsõigus** (ingl *financial law*) on õigusnormide kogum, mis tegeleb rahanduslike suhetega ning kuulub avaliku õiguse harusse. Finantsõiguse normid reguleerivad riigi raharingluse korraldamist, rahandusasutuste struktuuri ning riigi ja kohalike omavalitsuse kulusid ja tulusid.  

## Rahandussuhted
Rahandussuhted on väärtuselised suhted, mis tulenevad riigi rahandustegevustest, mis põhinevad kindlatel reeglitel. Rahandussuhted on tekkinud vajadusest tagada vahendid näiteks riigivalitsemise, riigikaitse, kultuuri, teaduse, keskkonnakaitse tarbeks. Rahanduse kaudu täidab riik nii õiguslikke, majanduslikke kui ka sotsiaalseid funktsioone. 

Peale selle on rahandussuhted seotud rahaliste fondide moodustamise ja kasutamisega. Kõige üldisemalt tähendab sõna fond mingiks kindlaks otstarbeks kogutud vahendeid. Fondi kaudu materialiseeruvad rahandussuhted. Riigi kõige tähtsam rahaline fond on riigieelarve. 

## Riigieelarve
Riigieelarve on ühe aasta kulude ja tulude plaan, mis reguleerib, kuidas põhiseadusliku institutsioonid võivad jaotada ja kasutada riigi rahalist fondi. Samuti arvestatakse muude valitsussektori institutsioonide tegevusega, sest fiskaalpoliitika edukust näitab valitsussektori ülejäägi, tasakaalu või puudujäägi parameeter. 

## Finantsõiguse allikad
Finantsõiguslike suhete üks pooli on riik või selleks volitatud organ. Riik kehtestab finantsõiguslikud normid, mis on alati üldise iseloomuga ja kohustuslikud ning mis fikseeritakse õigusaktidega. Finantsõiguse normi sisu moodustavad riigi või selleks volitatud organite ettekirjutised. Need ettekirjutised võivad kas kohustada (näiteks maksta trahve), keelata (näiteks töötajal on keelatud kasutada oma ülesannete täitmisega seoses teatavaks saanud konfidentsiaalset teavet erahuvides) või lubada mingit kindlat toimingut või tegevust (näiteks juhatuse liikmel on õigus osaleda nõukogu koosolekul, kui nõukogu ei otsusta teisiti). Kohustavad normid kehtestavad rahandussuhete pooltele kindlaksmääratud tegevuse. Keelavad normid näitavad tegevuste lubamatust ning lubavad normid kinnitavad organite või isikute volitust. 

Ühed tähtsamad finantsõiguse allikad leiab Eesti Vabariigi põhiseadusese VIII peatükist „Rahandus ja riigieelarve“. Samuti leiab neid näiteks Vabariigi Valitsuse seadusest, mis sätestab rahandusasutuste pädevuse, Eesti Panga õigusaktidest, sh Eesti panga presidendi määrustest, ning kohtupretsedentidest. 

## Seotus teiste õigusharudega
Finantsõigus on seotud ka mitme teise õigusharuga. Näiteks riigiõiguses on esitatud rahandusasustuste pädevus, haldusõigus eriosa puudutab finantsõigust, haldusmenetlus hõlmab maksude sissenõudmise toimingut, äriõigus reguleerib raamatupidamisarvestust ning karistusõigus sätestab sanktsioone maksuseaduse rikkumiste eest.

## Finantsasutused Eestis

* Rahandusministeerium
* Maksu- ja tolliamet
* Statistikaamet
* Riigikontroll
* Eesti Pank
* Tagatisfond
* Kultuurkapital
* Eesti haigekassa

## Viited
Rudolf Käo

**Rudolf Käo** (10. jaanuar 1902 Pindi Võrumaa – 5. oktoober 1943 Taišetlag, Taišet, Irkutski oblast NSV Liit) oli Eesti sõjaväelane (vanemleitnant, 1934).

Rudolf Käo oli Suuropi Komandantuuri  komandant lühemat aega 1931. ja veel 1940. aastal.

Eesti sõjaväe kujundamisel Punaarmee 22. Eesti Territoriaalseks Laskurkorpuseks, jätkas teenistust 614. suurtükiväe polgus. Rudolf Käo vahistati NKVD poolt 15. juunil 1941,  suri  Taišetlagis.

## Välislingid
*Ohvitseride andmekogu
Prantsusmaa ringkondade loend

2024. aasta seisuga on Prantsusmaal 333 ringkonda (sealhulgas 13 ülemereringkonda*). 

Allolevas tabelis on loetletud ringkonnad departemangude kaupa. Omavalitsuste arv arvestab uute omavalitsuste loomist kuni 1. jaanuarini 2024.

** Ülemere departemangudest puuduvad ringkonnad Mayotte'il mIllel on ka natuke erinev staatus.*
II liiga 2018

**II liiga 2018** oli Eesti jalgpalli tugevuselt neljanda liiga II liiga 2018. aasta hooaeg, mis jagunes kahte tsooni - **ida/põhi** ja **lõuna/lääs**. 

## II liiga ida/põhi
### Meeskonnad
### Liigatabel

|-
|colspan="11"|**Allikas:** Eesti Jalgpalli Liit
|}

### II liiga ida/põhi üleminekumängud
### Mängutulemused
### Parimad väravakütid

## II liiga lõuna/lääs
### Meeskonnad
### Liigatabel

|-
|colspan="11"|**Allikas:** Eesti Jalgpalli Liit
|}

### II liiga lõuna/lääs üleminekumängud
### Mängutulemused
### Parimad väravakütid

## Vaata ka
*Meistriliiga 2018
*Esiliiga 2018
*Esiliiga B 2018
*III liiga 2018
*IV liiga 2018

## Viited
Alamprefektuur (Prantsusmaa)

**Alamprefektuur** (prantsuse: *sous-préfecture*) on Prantsusmaal halduskeskus ringkonnas, mis ei sisalda departemangu prefektuuri. Mõistet kasutatakse ka hoone kohta, kus asub ringkonnavalitsuse peakorter.

Alamprefektuuri eest vastutav avalik teenistuja on alamprefekt, teda abistab peasekretär. Maist 1982 veebruarini 1988 olid alamprefektid tuntud kui *commissaire adjoint de la République*.

Kui ringkonnavalitsust teostatakse prefektuurist, täidab alamprefektiga samaväärseid ülesandeid prefekti peasekretär.

Pariisi, Lyoni ja Marseille linnaringkonnad on pigem linna (või valla) alljaotused kui prefektuurid, seega ei ole need ringkondadega samatähenduslikud.

## Vaata ka
* Prantsusmaa alamprefektuuride loend
* Prantsusmaa ringkondade loend
Sebra-amadiin

**Sebra-amadiin** (*Taeniopygia guttata*) ehk **sebravint** on amadiinlaste sugukonda kuuluv linnuliik.

Sebra-amadiin on levinud vint Kesk-Austraalias ja elab suuremal osal mandrist, vältides ainult jahedat niisket lõunaosa ja mõnda piirkonda troopilises põhjas. Lindu võib leida ka Timori saarel. Sebra-amadiin on ka sisse toodud Puerto Ricosse ja Portugali.

Poolteist sajandist peeti austraalia sebra-amadiini ja sebra-amadiin üheks liigiks, kuni nad 2016. aastal kaheks liigiks eraldati.

## Elupaik ja levik
Sebra-amadiinide kõige tavalisem elupaik on Austraalia mandriosas, kus elab umber 75% maailma sebra-amadiinidest. Seda liiki rannikutel tavaliselt ei leidu, välja arvatud kuivemas lääneservas.
Sebra-amadiine leidub üldiselt kuivades piirkondades, kuid veekogude lähedal ja paikades, kus on sadanud vihma. See on tõenäoliselt seotud pigem taimestiku rohkusega kui vee leidumisega. Sebra-amadiine leidub ka haritud aladel, näiteks riisipõldudel. 
Pidevalt tugevad sademed on sebra-amadiinidele kahjulikud, sest nende pesa ei varja tibusid ega mune vihma eest. Vihmasadu võib mõnikord põhjustada pesitsimise ärajätmine.

Timori saarele jõudsid sebra-amadiinid millalgi Pleistotseeni jäätumise ajal, mil meretase langes l00–150 meetrit, kitsendades vahemaad Austraalia Kimberley regiooni ja Timori saare vahel kuni umbes 72 kilomeetrile.

## Elukäik
Sebra-amadiini eeldatav eluiga on geneetiliste ja keskkonnategurite tõttu väga erinev. Sebra-amadiin võib oma looduskeskkonnas elada kuni viie aastani. Kui neid peetakse puuris, elavad nad tavaliselt 5–9 aastat, kuid võivad elada kuni 12 aastat, rekord on puuris elava linnu puhul 14,5 aastat. Nad hakkavad sigima juba 70-80-päevaselt ja nende pesas on 2-8 muna, keskmiselt viis muna. Pojad lendavad pesast välja 17-18 päevaselt. Poegade eest hoolitsevad mõlemad vanemad.

## Toitumine
Sebra-amadiin sööb peamiselt rohuseemneid, toitudes enamasti poolküpsetest ja küpsetest seemnetest (kuigi võib süüa ka kuivi seemneid). Lisaks sööb ta mõnikord putukaid (peamiset sipelgaid ja termiite). Puuris peetavate sebra-amadiinide lemmiktoit on hirsiseemned.

## Suhted inimesega
Sebra-amadiine kasutatakse sageli teadusprojektideks, et saada teada, kuidas linnud käituvad. Neid kasutatakse ka geeniuuringutes. Need linnud on ka väga head lemmikloomad, elades puuris kuni 9 aastat ja vajades vahepeal vett ja seemneid.

## Viited